CELEX: 32021R1926
Language: sl
Date: 2021-11-05 00:00:00
Title: Izvedbena uredba Komisije (EU) 2021/1926 z dne 5. novembra 2021 o odobritvi preverjanja skladnosti s tržnimi standardi za sadje in zelenjavo, ki ga opravi Združeno kraljestvo, ter spremembi Izvedbene uredbe (EU) št. 543/2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave

8.11.2021   
               
               
                  SL
               
               
                  Uradni list Evropske unije
               
               
                  L 393/9
               
            
         IZVEDBENA UREDBA KOMISIJE (EU) 2021/1926
         z dne 5. novembra 2021
         o odobritvi preverjanja skladnosti s tržnimi standardi za sadje in zelenjavo, ki ga opravi Združeno kraljestvo, ter spremembi Izvedbene uredbe (EU) št. 543/2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 91, točka (f), Uredbe,
         ob upoštevanju naslednjega:
         
                     (1)
                  
                  
                     V skladu s členom 15(1) Izvedbene uredbe Komisije (EU) št. 543/2011 (2) lahko Komisija na zahtevo tretje države odobri preverjanje skladnosti s tržnimi standardi, ki ga opravi navedena tretja država pred uvozom v Unijo.
                  
               
                     (2)
                  
                  
                     Ker je Združeno kraljestvo izstopilo iz Unije 1. februarja 2020 in se je prehodno obdobje iz Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (Sporazum o izstopu) končalo 31. decembra 2020, je Združeno kraljestvo Komisiji poslalo zahtevek za odobritev preverjanja skladnosti s posebnimi tržnimi standardi, ki ga opravi pred uvozom v Unijo. Združeno kraljestvo se je zavezalo, da bo izpolnjevalo zahteve za trženje sadja in zelenjave po koncu prehodnega obdobja, ter navedlo uradni organ in inšpekcijske organe iz člena 15(2), drugi pododstavek, Izvedbene uredbe (EU) št. 543/2011.
                  
               
                     (3)
                  
                  
                     Na podlagi tega je bilo z Izvedbeno uredbo Komisije (EU) 2020/2102 (3) odobreno preverjanje skladnosti s tržnimi standardi za sadje in zelenjavo, ki ga opravi Združeno kraljestvo, določeni so bili uradni organ, ki je odgovoren za izvajanje navedenega preverjanja, in inšpekcijski organi, odgovorni za ustrezno preverjanje v Veliki Britaniji, ter navedeno Združeno kraljestvo z opombo v Prilogi IV k Izvedbeni uredbi (EU) št. 543/2011.
                  
               
                     (4)
                  
                  
                     Čeprav se v skladu s členoma 6(3) in 7(1) Sporazuma o izstopu ter členoma 5(4) in 13(1) Protokola o Irski/Severni Irski k navedenemu sporazumu v povezavi s Prilogo 2 k navedenemu protokolu Izvedbena uredba (EU) št. 543/2011 uporablja za Združeno kraljestvo in v njem v zvezi s Severno Irsko, člen 7(3), prvi pododstavek, navedenega protokola, določa, da se v zvezi s priznavanjem v eni državi članici tehničnih predpisov, ocen, registracij, certifikatov, odobritev in dovoljenj, ki jih izdajo ali opravijo organi druge države članice ali organ s sedežem v drugi državi članici, sklicevanja na države članice v določbah prava Unije, ki se uporabljajo na podlagi navedenega protokola, ne razumejo, kot da v zvezi s Severno Irsko vključujejo Združeno kraljestvo glede tehničnih predpisov, ocen, registracij, certifikatov, odobritev in dovoljenj, ki jih izdajo ali opravijo organi Združenega kraljestva ali organi s sedežem v Združenem kraljestvu. Zato bi bilo treba preverjanje skladnosti s tržnimi standardi, ki ga opravi inšpekcijski organ za Severno Irsko, obravnavati, kot da ga je opravila tretja država, brez poseganja v člen 7(3), četrti pododstavek, navedenega protokola.
                  
               
                     (5)
                  
                  
                     Komisija bi zato morala opredeliti tudi inšpekcijski organ, odgovoren za ustrezno preverjanje za Severno Irsko, kot je 9. aprila 2020 sporočilo Združeno kraljestvo, in pojasniti vnos Združenega kraljestva v Prilogi IV k Izvedbeni uredbi (EU) št. 543/2011.
                  
               
                     (6)
                  
                  
                     Izvedbeno uredbo (EU) št. 543/2011 bi bilo zato treba ustrezno spremeniti.
                  
               
                     (7)
                  
                  
                     Zaradi jasnosti in pravne varnosti bi bilo treba Izvedbeno uredbo (EU) 2020/2102 razveljaviti.
                  
               
                     (8)
                  
                  
                     Ukrepi iz te uredbe so v skladu z mnenjem Odbora za skupno ureditev kmetijskih trgov –
                  
               SPREJELA NASLEDNJO UREDBO:
         
            Člen 1
            Odobritev preverjanja skladnosti
            Preverjanje skladnosti s tržnimi standardi za sadje in zelenjavo, ki ga opravi Združeno kraljestvo pred uvozom v Unijo, se odobri.
         
         
            Člen 2
            Uradni organ in inšpekcijski organi
            
               1.   Uradni organ Združenega kraljestva iz člena 15(2), drugi pododstavek, Izvedbene uredbe (EU) št. 543/2011, ki je odgovoren za izvajanje preverjanja iz člena 1 te uredbe, je minister za okolje, hrano in podeželje Secretary of State for the Department for Environment, Food & Rural Affairs.
            
            
               2.   Inšpekcijski organi Združenega kraljestva, odgovorni za ustrezno preverjanje v smislu člena 15(2), drugi pododstavek, Izvedbene uredbe (EU) št. 543/2011, so angleški in valižanski inšpektorat za vrtnarstvo Horticulture Marketing Inspectorate for England and Wales, škotska vladna enota za vrtnarstvo in trženje Scottish Government’s Horticulture and Marketing Unit for Scotland ter ministrstvo za kmetijstvo, okolje in podeželje Severne Irske Department of Agriculture, Environment and Rural Affairs for Northern Ireland.
            
         
         
            Člen 3
            Sprememba Izvedbene uredbe (EU) št. 543/2011
            Priloga IV k Izvedbeni uredbi (EU) št. 543/2011 se nadomesti z besedilom iz Priloge k tej uredbi.
         
         
            Člen 4
            Razveljavitev
            Izvedbena uredba (EU) 2020/2102 se razveljavi.
         
         
            Člen 5
            Začetek veljavnosti
            Ta uredba začne veljati sedmi dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 5. novembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 347, 20.12.2013, str. 671.
         
            (2)  Izvedbena uredba Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (UL L 157, 15.6.2011, str. 1).
         
            (3)  Izvedbena uredba Komisije (EU) 2020/2102 z dne 15. decembra 2020 o odobritvi preverjanja skladnosti s tržnimi standardi za sadje in zelenjavo, ki ga opravi Združeno kraljestvo, in spremembi Izvedbene uredbe (EU) št. 543/2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (UL L 425, 16.12.2020, str. 84).
      
      
         
            PRILOGA
            
               
                  
                     „PRILOGA IV
                     
                        Tretje države, v katerih so bila odobrena preverjanja skladnosti na podlagi člena 15, in zadevni proizvodi
                     
                     
                                 Država
                              
                              
                                 Proizvodi
                              
                           
                                 Švica
                              
                              
                                 Sveže sadje in zelenjava
                              
                           
                                 Maroko
                              
                              
                                 Sveže sadje in zelenjava
                              
                           
                                 Južna Afrika
                              
                              
                                 Sveže sadje in zelenjava
                              
                           
                                 Izrael (*1)
                                 
                              
                              
                                 Sveže sadje in zelenjava
                              
                           
                                 Indija
                              
                              
                                 Sveže sadje in zelenjava
                              
                           
                                 Nova Zelandija
                              
                              
                                 Jabolka, hruške in kivi
                              
                           
                                 Senegal
                              
                              
                                 Sveže sadje in zelenjava
                              
                           
                                 Kenija
                              
                              
                                 Sveže sadje in zelenjava
                              
                           
                                 Turčija
                              
                              
                                 Sveže sadje in zelenjava
                              
                           
                                 Združeno kraljestvo:
                                 
                                             —
                                          
                                          
                                             Velika Britanija
                                          
                                       
                                             —
                                          
                                          
                                             Severna Irska (*2)
                                             
                                          
                                       
                              
                                 Sveže sadje in zelenjava
                              
                           
               “
            
               (*1)  Komisija je odobrila preverjanja skladnosti na podlagi člena 15 za sadje in zelenjavo, ki izvirata iz Države Izrael brez območij, ki so od junija 1967 pod izraelsko upravo, in sicer Golanske planote, območja Gaze, vzhodnega Jeruzalema in preostalega Zahodnega brega.
            
               (*2)  V skladu s členoma 6(3) in 7(1) Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo ter členoma 5(4) in 13(1) Protokola o Irski/Severni Irski k navedenemu sporazumu v povezavi s Prilogo 2 k navedenemu protokolu za namene te uredbe sklicevanja na države članice vključujejo Združeno kraljestvo v zvezi s Severno Irsko. Vendar se v skladu s členom 7(3) navedenega protokola v zvezi s priznavanjem v eni državi članici tehničnih predpisov, ocen, registracij, certifikatov, odobritev in dovoljenj, ki jih izdajo ali opravijo organi druge države članice ali organ s sedežem v drugi državi članici, sklicevanja na države članice v določbah prava Unije, ki se uporabljajo na podlagi navedenega protokola, ne razumejo, kot da v zvezi s Severno Irsko vključujejo Združeno kraljestvo glede tehničnih predpisov, ocen, registracij, certifikatov, odobritev in dovoljenj, ki jih izdajo ali opravijo organi Združenega kraljestva ali organi s sedežem v Združenem kraljestvu.